CELEX: 32014D0875
Language: sl
Date: 2014-12-04 00:00:00
Title: 2014/875/EU: Izvedbeni sklep Komisije z dne 4. decembra 2014 o objavi sklicevanj na standard EN 15649-2:2009+A2:2013 za plavajoče pripomočke za prosti čas, ki se uporabljajo na vodi in v njej, in standard EN 957-6:2010+A1:2014 za nepremično opremo za vadbo v Uradnem listu Evropske unije v skladu z Direktivo 2001/95/ES Evropskega parlamenta in Sveta  Besedilo velja za EGP

5.12.2014   
            
            
               SL
            
            
               Uradni list Evropske unije
            
            
               L 349/65
            
         IZVEDBENI SKLEP KOMISIJE
   z dne 4. decembra 2014
   o objavi sklicevanj na standard EN 15649-2:2009+A2:2013 za plavajoče pripomočke za prosti čas, ki se uporabljajo na vodi in v njej, in standard EN 957-6:2010+A1:2014 za nepremično opremo za vadbo v Uradnem listu Evropske unije v skladu z Direktivo 2001/95/ES Evropskega parlamenta in Sveta
   (Besedilo velja za EGP)
   
      (2014/875/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2) Direktive,
   ob upoštevanju naslednjega:
   
               (1)
            
            
               Člen 3(1) Direktive 2001/95/ES določa, da so proizvajalci dolžni dajati na trg le varne proizvode.
            
         
               (2)
            
            
               V skladu z drugim pododstavkom člena 3(2) Direktive 2001/95/ES se domneva, da je proizvod varen, kar zadeva nevarnost in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4(2) navedene direktive sklicuje Komisija v Uradnem listu Evropske unije.
            
         
               (3)
            
            
               V skladu s členom 4(1) Direktive 2001/95/ES evropske organizacije za standardizacijo pripravijo evropske standarde na podlagi pooblastil, ki jih pripravi Komisija.
            
         
               (4)
            
            
               V skladu s členom 4(2) Direktive 2001/95/ES Komisija objavi sklicevanja na take standarde.
            
         
               (5)
            
            
               Komisija je 21. aprila 2005 sprejela Odločbo 2005/323/ES (2) o varnostnih zahtevah, ki jim morajo ustrezati evropski standardi za plavajoče predmete za prosti čas, ki se uporabljajo na ali v vodi.
            
         
               (6)
            
            
               Komisija je 6. septembra 2005 evropskim organizacijam za standardizacijo izdala pooblastilo M/372 za pripravo evropskih standardov, ki obravnavajo glavne nevarnosti, povezane s plavajočimi pripomočki za prosti čas, ki se uporabljajo na vodi in v njej, in sicer utopitev in skorajšnjo utopitev ter druge nevarnosti v zvezi z zasnovo proizvoda, vključno z odnašanjem, izgubo opore, padcem z velike višine, zagozditvijo ali zapletanjem nad ali pod vodno gladino, nenadno izgubo vzgona, prevrnitvijo in temperaturnim šokom, pa tudi nevarnosti zaradi same narave njihove uporabe, kot sta trčenje in udarec, ter nevarnosti zaradi vetrov, tokov in plimovanja.
            
         
               (7)
            
            
               Evropski odbor za standardizacijo je sprejel skupino evropskih standardov (EN 15649, deli 1–7) za plavajoče pripomočke za prosti čas v odziv na pooblastilo Komisije. Komisija je 18. julija 2013 sprejela Izvedbeni sklep št. 2013/390/EU (3), v katerem je navedeno, da evropski standardi EN 15649, deli 1–7 za plavajoče pripomočke za prosti čas izpolnjujejo splošno varnostno zahtevo iz Direktive 2001/95/ES za nevarnosti, ki jih pokrivajo, in objavila sklicevanja nanje v seriji C Uradnega lista Evropske unije.
            
         
               (8)
            
            
               Od tedaj je Evropski odbor za standardizacijo pregledal evropski standard EN 15649-2:2009+A2:2013 za plavajoče pripomočke za prosti čas, ki se uporabljajo na vodi in v njej.
            
         
               (9)
            
            
               Evropski standard EN 15649-2:2009+A2:2013 izpolnjuje pooblastilo M/372 in je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
            
         
               (10)
            
            
               Komisija je 27. julija 2011 sprejela Sklep 2011/476/EU (4) o varnostnih zahtevah, ki jih morajo izpolnjevati evropski standardi za nepremično opremo za vadbo.
            
         
               (11)
            
            
               Komisija je 5. septembra 2012 evropskim organizacijam za standardizacijo izdala pooblastilo M/506 za pripravo evropskih standardov za nepremično opremo za vadbo. Ti standardi naj bi upoštevali načelo, da se z zasnovo opreme in varovalnimi ukrepi pod normalnimi, razumnimi in predvidljivimi pogoji uporabe čim bolj zmanjšajo tveganja poškodb ali ogrožanje zdravja in varnosti.
            
         
               (12)
            
            
               Evropski odbor za standardizacijo je sprejel evropske standarde EN 957, deli 2 in 4–10, in evropski standard EN ISO 20957, del 1. Ti spadajo v področje uporabe pooblastila Komisije.
            
         
               (13)
            
            
               Komisija je 13. junija 2014 sprejela Izvedbeni sklep 2014/357/EU (5), v katerem je navedeno, da evropski standardi EN 957, deli 2 in 4–10, in evropski standard EN ISO 20957, del 1, za nepremično opremo za vadbo izpolnjujejo splošno varnostno zahtevo iz Direktive 2001/95/EC za nevarnosti, ki jih pokrivajo, in objavila sklicevanja nanje v seriji C Uradnega lista Evropske unije.
            
         
               (14)
            
            
               Od tedaj je Evropski odbor za standardizacijo pregledal evropski standard EN 957-6:2010+A1:2014 za nepremično opremo za vadbo.
            
         
               (15)
            
            
               Evropski standard EN 957-6:2010+A1:2014 izpolnjuje pooblastilo M/506 in je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
            
         
               (16)
            
            
               Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –
            
         SPREJELA NASLEDNJI SKLEP:
   Člen 1
   V seriji C Uradnega lista Evropske unije se objavijo sklicevanja na naslednje standarde:
   
               (a)
            
            
               EN 15649-2:2009+A2:2013 „Plavajoči pripomočki za prosti čas, ki se uporabljajo na vodi ali v njej – del 2: Informacije za potrošnika“;
            
         
               (b)
            
            
               EN 957-6:2010+A1:2014 „Nepremična oprema za vadbo – del 6: Tekoče preproge, dodatne posebne varnostne zahteve in preskusne metode“.
            
         Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 4. decembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 11, 15.1.2002, str. 4.
   
      (2)  Odločba Komisije 2005/323/ES z dne 21. aprila 2005 o varnostnih zahtevah, ki jim morajo ustrezati evropski standardi za plavajoče predmete za prosti čas, ki se uporabljajo na ali v vodi, v skladu z Direktivo Evropskega parlamenta in Sveta 2001/95/ES (UL L 104, 23.4.2005, str. 39).
   
      (3)  Izvedbeni sklep Komisije 2013/390/EU z dne 18. julija 2013 o skladnosti evropskih standardov skupine EN 15649 (deli 1–7) za plavajoče pripomočke za prosti čas, ki se uporabljajo na vodi in v njej, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije (UL L 196, 19.7.2013, str. 22).
   
      (4)  Sklep Komisije 2011/476/ES z dne 27. julija 2011 o varnostnih zahtevah, ki jih morajo izpolnjevati evropski standardi za nepremično opremo za vadbo v skladu z Direktivo 2001/95/ES Evropskega parlamenta in Sveta (UL L 196, 28.7.2011, str. 16).
   
      (5)  Izvedbeni sklep Komisije 2014/357/EU z dne 13. junija 2014 o skladnosti evropskih standardov skupine EN 957 (deli 2 in 4–10) in EN ISO 20957 (del 1) za nepremično opremo za vadbo in desetih evropskih standardov za gimnastično opremo s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedene standarde v Uradnem listu Evropske unije (UL L 175, 14.6.2014, str. 40).